en da en da da ro da da da sv da da en sv da en fi nl en da da da da da da sv en nb fr da da en
Mikkola, Marja-Leena - Nordic Women's Literature
Forfatteren voksede op i det sydvestlige Finland, tog en fil. kand.-eksamen og var i 1960’erne og 1970’erne politisk engageret på venstrefløjen. Hun har oversat Dylan Thomas og Sylvia Plath. Hendes værker, der er præget af et stærkt socialt engagement, behandler ofte kvindens stilling i samfundet som i debutnovellesamlingen Naisia (Kvinder), 1962.
Hun har været meget produktiv og skrevet i mange genrer, noveller, romaner, sange, kabarettekster og satire til radio og tv, eventyrromaner og -digte samt rapportbogen Raportti raskas puuvilla (Tung bomuld), 1971, der består af interviews med kvinder på en tekstilfabrik. Andre titler er debutromanen Tyttö kuin kitara (En pige som en guitar), 1964, sangbogen Lauluja (Sange), 1980, eventyrromanerne Amalia, karhu, 1975, Anni Manninen, 1977 (Eventyret om Anni, dyrene og Grønnesø, 1980), og Jälkeen kello kymmenen, 1984 (Efter klokken ti, 1988), romanen Maailman virrassa (I verdens hvirvel), 1981, og novellesamlingerne Lääkärin rouva (Lægefruen), 1972, og Heltymys (Ømhed), 1986.
Siden ovenstående biografi blev publiceret i Nordisk Kvindelitteraturhistorie har Marja-Leena Mikkola udgivet novellerne Mykkä tytär, 2001, og den historiske interviewbog Menetetty lapsuus. Suomalaismiehittäjien vankeudessa 1941–44, 2004.
Hun har modtaget en række priser, bl.a. Finland-prisen 1999.
Udvalgt litteratur om forfatteren
Osmo Hormia (udg.): Fem finske författare, 1974
Litteratur om/af forfatteren i fennica.linneanet.fi
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.